በኢትዮጵያ ተጨማሪ 150 ሰዎች የኮሮና ቫይረስ ተገኘባቸው፤ የአንድ ተጨማሪ ሰው ሕይወትም አልፏል፡፡
በኢትዮጵያ ባለፉት 24 ሰዓታት ለ5 ሺህ 141 ሰዎች የኮሮናቫይረስ የላቦራቶሪ ምርመራ ተደርጎ በ150 ሰዎች ላይ ቫይረሱ ተገኝቷል፤ በዚህም በኢትዮጵያ በቫይረሱ እንደተያዙ በምርመራ የተረጋገጡ ሰዎች ቁጥር 1 ሺህ 636 ደርሷል፡፡ዛሬ ቫይረሱ የተገኘባቸው 94 ወንዶችና 56 ሴቶች ሲሆኑ ዕድሜያቸው ከ3 እስከ 72 ዓመት ያሉ ናቸው፡፡ ከእነዚህ ውስጥ 123 ከአዲስ አበባ ናቸው፡፡ ቀሪዎቹ ደግሞ ከአማራ (13)፣ ከሶማሌ (6)፣ ከደቡብ (3)፣ ከኦሮሚያ (2)፣ ከትግራይ (2) እና ከአፋር (1) ክልሎች ናቸው፡፡በኤካ ኮተቤ ሆስፒታል የሕክምና ክትትል ሲደረግለት የነበረ አንድ የ30 ዓመት ኢትዮጵያዊ ትናንት ሕይወቱ ማለፉንም የጤና ሚኒስቴር አስታውቋል፡፡ ይህንን ተከትሎም በቫይረሱ ተይዘው ሕወታቸው ያለፉ ሰዎች ቁጥር 18 ደርሷል፡፡ትናንት አራት ሰዎች ከአዲስ አበባ ከበሽታው እንዳገገሙ ያስታወቀው የጤና ሚኒስቴር አጠቃላይ ያገገሙ ሰዎች ቁጥር 250 መድረሱን አመልክቷል፡፡ኢትዮጵያ የዛሬን ጨምሮ ለ125 ሺህ 570 ሰዎች የላቦራቶሪ ምርመራ አድርጋለች፤ በዚህም በ1 ሺህ 636 ሰዎች ላይ ቫይረሱ መገኘቱን አረጋግጣለች፡፡ የ18 ሰዎች ሕይወት አልፏል፤ 1ሺህ 366 ሰዎች ደግሞ በሕክምና ሂደት ላይ ናቸው፤ 16 ሰዎች በጽኑ ሕክምና ክፍል ውስጥ ይገኛሉ፤ 250 ደግሞ አገግመዋል፡፡